ועדת הכנסת, כנסת 20, פרוטוקול מספר 41, 2015-09-07 11:45

דוד ביטן: אני פותח את הישיבה.

דוד ביטן: נתחיל רביזיות לפי חוקים.

דוד ביטן: בהצעת חוק התכנית הכלכלית יש 4 רביזיות.

דוד ביטן: פרק ו' סעיף 13 – בחוק הראשון – ייעוץ כלכלי.

דוד ביטן: הסעיף הראשון הוא סעיף 13, נושא 13, ייעוץ פנסיוני ושיווק פנסיוני, הוחלט על פיצול מהותי.

דוד ביטן: חבר הכנסת פולקמן הגיש רביזיה.

דוד ביטן: איפה הוא?

דוד ביטן: על סעיף 13, ייעוץ פנסיוני, הגשת רביזיה.

דוד ביטן: אתה יכול לבוא ולהסביר לנו, לנמק?

רועי פולקמן: הבקשה הייתה על החלטת הפיצול.

משה גפני: למה?

משה גפני: תשאיר את הפיצול.

רועי פולקמן: על איזה סעיף?

ינון מגל: הפחתת עלויות, ניהול המוצר הפנסיוני.

משה גפני: תשאיר את הפיצול.

משה גפני: מה אתה ממהר?

דוד ביטן: לא נורא, לא נורא.

דוד ביטן: הם רוצים לדון משמעותית בחוק, באופן מהיר.

איילת נחמיאס ורבין: באופן מהיר ומשמעותי.

דוד ביטן: למרות שהפיצול היה בקשה לי, אני מוכן ללכת לקראת האוצר.

דוד ביטן: נשמע, קודם כל, מה הטענות.

משה גפני: אפשר להשאיר את הפיצול ונדון בזה.

דוד ביטן: אתה הגשת את הרביזיה ואתה רוצה שהיא תנמק?

רועי פולקמן: אני רוצה שהיא תסביר את הרקע לפני שאני מסביר למה רציתי להגיש בכלל.

מכלוף מיקי זוהר: זה מפריע לך שזה יישאר בוועדת כספים?

דוד ביטן: זה לא.

דוד ביטן: הפיצול המהותי הוא הבעיה.

משה גפני: - - - תשאיר את הפיצול - - -

דוד ביטן: מה יש לך אתה עם ועדת כספים?

דוד ביטן: מה זה הרכושנות הזאת?

דוד ביטן: כאילו כל אחד רוצה - - -

משה גפני: הם טועים - - -

דוד ביטן: מה, חסרה לכם עבודה?

איילת נחמיאס ורבין: רק לאיתן כבל אסור להיות רכושני.

דוד ביטן: הוא מהאופוזיציה.

דוד ביטן: מותר לו.

דוד ביטן: כי אין לו הרבה סעיפים שהוא דן בהם באופן כללי, אבל הרכושנות של הקואליציה - - -

איילת נחמיאס ורבין: אין לו סעיפים.

איילת נחמיאס ורבין: אתם מורידים את הסעיפים - - -

דוד ביטן: גם אני, אם הייתי באופוזיציה, הייתי מתווכח על כל דבר.

דוד ביטן: זה מקובל.

רועי פולקמן: זו רפורמה מהותית בחוק.

רועי פולקמן: מטרת חוק ההסדרים היא לא רק לחלק כספים ותקציב אלא זו רפורמה מהותית בניואנס.

רועי פולקמן: זה עקרוני לנו.

רועי פולקמן: זה חלק ממערך ההטבות לאזרחים.

דוד ביטן: אני רוצה להגיד לך שתדע שזה יעלה את המחיר שמשלמים העובדים.

דוד ביטן: יעלה, ואני אוכיח לכם את זה בעוד שנה.

<אסי מסינג: מדובר בשורה של תיקונים שמטרתם לפתור את מצב ניגוד העניינים והאינטרסים שבין הגורם המתכלל לבין סוכני הביטוח שהם אמורים לדאוג, בראש ובראשנה, לטובת העמיתים שאותם הם מייצגים.

<אסי מסינג: המטרה של הפרק הזה, בין היתר, גם יקבע את השטת הצעדים של תפעול - - -

<קריאות: - - -

דוד ביטן: רבותי, מכיוון שלא שמענו, תחזור בבקשה.

יואב בן צור: איך תשמע כשאתה מדבר כשמסבירים לך?

דוד ביטן: כי החברים מפריעים לי.

יואב בן צור: מיקי, באמת, נו.

<אסי מסינג: מדובר במספר צעדים שמטפלים בבעיה של ניגודי האינטרסים שקיימים - -

יואב בן צור: תדבר בבקשה למיקרופון.

<אסי מסינג: מדובר במספר צעדים שעיקרם לטפל בנושא של ניגודי עניינים בהם מצויים היום סוכני הביטוח.

<אסי מסינג: למשל, בכל נושא שקשור לתפעול.

אלי אלאלוף: סוכני ביטוח פנסיוני.

<אסי מסינג: היום, לא מעט סוכני ביטוח משמשים גם כגורמים מתפעלים.

<אסי מסינג: במצב הדברים הזה קיים ניגוד אינטרסים בין האינטרס של המעביד לאינטרס של עמית, שמוביל להשטת עלויות התפעול על דמי הניהול שאותם משלמים העמיתים.

<אסי מסינג: לכן מדובר בשורה של צעדים שמנסים לטפל בהם, והכול לטובת הגדלת החיסכון הפנסיוני של העמיתים.

דוד ביטן: יופי.

דוד ביטן: בהצלחה.

איתן כבל: עברתם לשכנוע.

דוד ביטן: אני אומר לך שזה יעלה את המחיר כיוון שאם סוכן ביטוח שהיה מקבל גם מהמעביד כסף וגם מהעובד ועכשיו הוא יקבל רק מהעובד על אותה עבודה, אז הוא יבקש מהעובד שישלים לו את מה שוא מפסיד מהמעביד.

דוד ביטן: אבל אתם מתעקשים.

דוד ביטן: אז כמו שבכל רפורמות הדיור מה שנשאר זה רק מיסים, זה מה שיהיה פה.

דוד ביטן: אבל לא משנה, אני מוכן לקבל את זה שיהיה דיון ונראה מה יהיה.

דוד ביטן: אני מוכן לקבל את הרביזיה הזאת, למרות שאני חושב שצריך לעשות דיון מעמיק על העניין הזה.

דוד ביטן: אני מקווה שוועדת הכספים, גפני, תיתן על זה דגש ותעשה דיון אמתי ומעמיק בנושאים האלה.

משה גפני: אדוני היושב-ראש, לי אין התנגדות שזה יעבור לוועדה אחרת.

דוד ביטן: עזוב.

דוד ביטן: כבר החלטנו שזה בוועדת כספים.

דוד ביטן: אתה יודע מה אני אוהב אצלך?

דוד ביטן: אתה משחק אתנו, עם הוועדה – כשאנחנו רוצים, אתה לא רוצה.

דוד ביטן: כשאנחנו לא רוצים, אתה רוצה.

דוד ביטן: עכשיו למדתי אותך טוב מאוד.

דוד ביטן: אתה, על עצם ההערה לוועדה אתה מוכן - - - אתה עושה טובה שמעבירים - - -

יואב בן צור: הוא רוצה להעביר את זה לאייכלר, לפניות הציבור.

מכלוף מיקי זוהר: פולקמן, לוועדת אלי כהן נעביר את זה.

דוד ביטן: שמתי לב, למדתי אותך טוב מאוד.

משה גפני: לגופו של עניין, א', יש חשש במה שאתה אומר שזה נכון.

משה גפני: חשש גדול.

משה גפני: ב', חלק מהחוק הזה נמצא בדיון בוועדה לא בחוק ההסדרים.

משה גפני: אנחנו תיקנו חלק מהחוק - - -

דוד ביטן: יופי.

דוד ביטן: אז אתם מבינים בזה.

דוד ביטן: עכשיו שכנעת אותי להעביר אילך.

משה גפני: זה נמצא בחוק ההסדרים כאן.

משה גפני: עם כל הכבוד לרפורמה הגדולה שרועי מדבר עליה, אין פה רפורמה גדולה.

משה גפני: אני אצטרך לקבוע סדרי עדיפויות: מה שייך לחוק ההסדרים ומה לא.

דוד ביטן: טוב, בסדר.

דוד ביטן: אני סומך עליך שהאוצר יידע להסתדר אתך בעניין הזה.

משה גפני: אני מבקש שתבוא לדיון.

דוד ביטן: לסעיף הזה אני אבוא, רק אל תעשה את זה כשאני בחו"ל.

דוד ביטן: עוד לא הצלחנו לצאת.

דוד ביטן: הייתי צריך לצאת במוצאי שבת וביטלנו.

איתן כבל: דוד, עברנו לסיפורים אישיים?

דוד ביטן: כן, למה לא?

דוד ביטן: אני מחכה לאנשים.

דוד ביטן: איפה צחי?

דוד ביטן: מי בעד לקבל את הרביזיה בעניין הזה ולבטל את הפיצול ולהעביר את זה לוועדת הכספים?

<אתי בן יוסף: 10 בעד.

<אתי בן יוסף: תשאל גם מי נגד.

דוד ביטן: מי נגד, סליחה.

דוד ביטן: אמרתי מי נגד.

דוד ביטן: מי נגד?

דוד ביטן: בעד קבלת הרביזיה – רוב

דוד ביטן: הרביזיה נתקבלה.

דוד ביטן: הנושא הבא.

דוד ביטן: פרק ז', הדנה על בריאות הציבור.

דוד ביטן: רפורמת הקורנפלקס.

יואב בן צור: אני מסיר את הרביזיה.

אחמד טיבי: מסיר את הרביזיה.

דוד ביטן: גם אני הגשתי וגם אורן.

דוד ביטן: אתם מסירים את הרביזיות?

יואב בן צור: אני הגשתי.

דוד ביטן: כתוב פה שגם אנחנו.

דוד ביטן: רבותי, אנחנו כולנו מסירים את הרביזיות ועל כן אין צורך להצביע.

דוד ביטן: זה עובר לעבודה ורווחה.

יואב בן צור: אלי אלאלוף הבטיח שהכול יהיה - - -

דוד ביטן: מה אתה אומר, גפני?

משה גפני: ועדת העבודה והרווחה.

דוד ביטן: מה קרה?

דוד ביטן: תמיד כשלא מעבירים אליך, אתה רוצה שיעבירו אליך.

מכלוף מיקי זוהר: מה עם קצבאות הזקנה?

דוד ביטן: פרק ח', רשות החשמל.

דוד ביטן: איילת ורבין הגישה עתירה לבג"ץ, בבקשה.

איילת נחמיאס ורבין: חכה, יכול להיות שגם זה בדרך, יקירי.

איילת נחמיאס ורבין: אני רואה שעם הממשלה הזאת זה עובד רק בעתירות לבג"ץ, יש לנו שר בריאות סוף-סוף, אחרי 250 שנות סגנות.

איילת נחמיאס ורבין: היושב-ראש, אני ממתינה לך.

דוד ביטן: בבקשה, מה הבעיה?

איילת נחמיאס ורבין: היושב-ראש, כיוון שעם הממשלה הזאת הדברים עובדים רק עם עתירות לבג"ץ, אז יכול להיות שגם זה יגיע עם עתירה לבג"ץ.

קארין אלהרר: רק עתירות טובות.

איילת נחמיאס ורבין: בסופו של דבר, זה באמת לא יכול להיות.

איילת נחמיאס ורבין: זה איזשהו משחק לא הגיוני – אני לא אדבר כשאתה מדבר, עניין עקרוני.

דוד ביטן: אני מקשיב לך.

איילת נחמיאס ורבין: אתה יודע וחברי הכנסת שיושבים כאן בחדר יודעים שלא הייתה שום הצדקה בהעברת חוק רשות החשמל מוועדת הכלכלה לוועדת אלי כהן.

איילת נחמיאס ורבין: אני זוכרת מעט מאוד ועדות בכנסת לאורך שהשנים שהיו ועדות שמיות.

איילת נחמיאס ורבין: אני אומרת רגע, רגע, בואו נחזור לתיקוני חקיקה ליישום המדיניות הכלכלית.

איילת נחמיאס ורבין: אני רואה סעיפים 3, 4, 5, 6, 7, 8 ו-9 – סעיף 9 לדעתי כן הגיע לפנים והגנת הסביבה – בואו נעביר את כל נושאים כאן לוועדה של אלי כהן.

יואב קיש: זה לא הנושא של הרביזיה.

דוד ביטן: תן לה לדבר.

דוד ביטן: לא להפריע, בבקשה.

איילת נחמיאס ורבין: סליחה רגע, סליחה אדוני, אתה לא תפריע לי.

איילת נחמיאס ורבין: תודה רבה, חבר הכנסת קיש, תודה רבה.

איילת נחמיאס ורבין: אם אתה רוצה, תגיב אחר כך לדברי.

איילת נחמיאס ורבין: גם אתה יודע שאני צודקת.

איילת נחמיאס ורבין: יש כאן נושאים שפר אקסלנס, במדויק קשורים, קלה כחמורה, לנושאים שמחוברים למה שוועדתו של אלי כהן אמורה לעסוק בהם: התחדשות עירונית והפריפריה שלה.

איילת נחמיאס ורבין: מה רשות החשמל קשורה לוועדת אלי כהן?

דוד ביטן: כי בבניינים יש חיבור חשמל.

איילת נחמיאס ורבין: היא קשורה באופן מובהק – נכון, יפה.

איילת נחמיאס ורבין: אתה יודע מה, כשהיושב-ראש מתייחס בציניות לבקשה להעברה שהוא עצמו אישר - - -

דוד ביטן: אני אשיב לך על הרביזיה, רק כעיקרון - - -

איילת נחמיאס ורבין: כיוון שאנחנו יודעים שאין שום קשר בדבר הזה לוועדה של אילי כהן, הרי שמקומה הראוי, החוקי, גם משפטי וגם ענייני – הסכים חבר הכנסת איתן כבל לפשרה על מנת שהקואליציה לא תהיה חרדה לכך שאלוהים ישמור, מה יעשו חברי הכנסת איתן כבל וחבר מרעיו מהמחנה הציוני ומהאופוזיציה.

איילת נחמיאס ורבין: אלוהים ישמרנו.

איילת נחמיאס ורבין: אנחנו אנשים ענייניים, אנחנו רוצים את טובת הציבור, אנחנו רוצים את טובת הארץ הזאת.

איילת נחמיאס ורבין: יש מעט מאוד חוקים שמגיעים לוועדת הכלכלה, וזה אחד החוקים שאמורים להגיע אליה.

איילת נחמיאס ורבין: תודה רבה.

דוד ביטן: אני רוצה להשיב.

דוד ביטן: רבותי, אורן, עוד פעם אתה מדבר?

אורן אסף חזן: גם כשאני שותק - - -

דוד ביטן: אתה לא שותק.

דוד ביטן: אני רואה אותך, השפתיים זזות - - -

אורן אסף חזן: קיבלת כותרות היום, קיבלת כותרות היום.

דוד ביטן: על מה קיבלתי כותרת?

אורן אסף חזן: אמרת "אורן" 3 פעמים – קיבלת כותרת.

איילת נחמיאס ורבין: אורן, אתה יודע מה?

איילת נחמיאס ורבין: זה באמת כבר לא לכבודך.

אורן אסף חזן: לא לכבודי שתשב פה - - - את צועקת והוא אומר "אורן".

אורן אסף חזן: לי קוראים אורן - - -

דוד ביטן: ראיתי אותך מדבר עם איתן כבל.

איילת נחמיאס ורבין: אבל אני יכולה לדבר כי הייתי בזכות דיבור.

דוד ביטן: לא דיברת אתו, איתן?

דוד ביטן: דיברת.

דוד ביטן: בבקשה.

דוד ביטן: אתה הזזת את השפתיים.

דוד ביטן: אני רוצה להגיד לך שאפשר גם להעביר את זה לוועדת הכלכלה, אני לא אומר שלא.

דוד ביטן: אבל - - -

איילת נחמיאס ורבין: זה אמור להיות.

דוד ביטן: רגע.

דוד ביטן: כעיקרון, כשאנחנו הקמנו את הוועדה של אלי כהן אמרנו במפורש שזה לא יהיה החוק היחיד שיעבור לשם, אבל אנחנו נעשה את זה פר חוק - - -

איילת נחמיאס ורבין: אז למה אתה לא מעביר - - -

דוד ביטן: למה את נותנת לי לדבר?

דוד ביטן: אני לא הפרעתי לך.

איילת נחמיאס ורבין: סליחה.

איילת נחמיאס ורבין: אבל רק תענה - - -

דוד ביטן: אני לא הפרעתי לך, לא הפרעתי לך.

איילת נחמיאס ורבין: בסדר, תסביר.

דוד ביטן: אמרנו בזמנו שלא קרא לזה ועדה קבועה, ועדת רפורמות, כי יושב-ראש הכנסת התנגד ולכן אמרנו שנעביר לשם עוד חוקים, פר חוק, וכל פעם נוסיף את זה לשם הוועדה.

דוד ביטן: לכן העברנו 2, נדמה לי.

דוד ביטן: אחד סיימנו ואחד לא.

דוד ביטן: זה דבר ראשון.

דוד ביטן: דבר שני, אמרתי בדיון הראשון שלמרות שזה חוק ההסדרים, אנחנו רוצים שלוועדות יהיה זמן לדון באופן רציני בכל חוק וחוק ולא מה שהאוצר רוצה.

דוד ביטן: על מה האוצר בונה?

דוד ביטן: שלא יהיה זמן ואחר כך יגיעו ליום שצריך לאשר תקציב בקריאה שנייה ושלישית ויהיו חייבים לאשר את זה כי אם לא, אין תקציב, ולא יהיה דיון אמתי.

דוד ביטן: אנחנו משתדלים להעביר כמה שיותר נושאים לכל מיני ועדות כדי שיהיה זמן.

דוד ביטן: בסך הכול העברנו לאלי כהן שתי הצעות - - -

מרב מיכאלי: אין שום מצוקת זמן בוועדת הכלכלה.

מרב מיכאלי: אין שןם מצוקה בדיוני ועדת הכלכלה.

מרב מיכאלי: מה הבעיה?

דוד ביטן: גם לוועדת הכלכלה העברנו - - -

איתן כבל: כיוון שאתה יודע את האמת, אני יכול להגיד משפט?

דוד ביטן: העברנו כאן מספר נושאים.

איתן כבל: אדוני, סליחה - - -

איילת נחמיאס ורבין: סליחה רגע, איתן.

איילת נחמיאס ורבין: למה אתה לא מעביר נושאים שהם בסמכותו של חבר הכנסת דודי אמסלם לוועדה של אלי כהן?

איתן כבל: אדוני היושב-ראש - - -

דוד ביטן: העברנו לו.

איתן כבל: איילת, אני אגיד לך מה הסיבה האמתית שזה לא בוועדת הכלכלה.

איילת נחמיאס ורבין: תגיד לי.

איילת נחמיאס ורבין: אני אשמח לשמוע.

איתן כבל: הסיבה האמתית היא שלא הייתי מוכן לתת את ראשה של יושבת-ראש רשות החשמל מונח על מגש של זהב או כסף לשר האנרגיה והתשתיות.

דוד ביטן: מה זה שייך?

איתן כבל: זה הסיפור המרכזי.

איתן כבל: כל דבר אחר, אין לו דבר וחצי דבר.

איתן כבל: אמרתי שאני לא מוכן להיות חותמת גומי של אחד מהם.

איתן כבל: זה הכול.

דוד ביטן: אף אחד, גם אנחנו לא נהיה חותמת גומי.

אחמד טיבי: בואו נפתח את הנקודה הזאת בדיוק.

דוד ביטן: גם אנחנו לא נהיה חותמת גומי.

דוד ביטן: אבל היא צריכה לבוא ולהסביר איך היא שינתה עמדה כל הזמן.

דוד ביטן: אבל לא ניכנס לזה.

איילת נחמיאס ורבין: סליחה, הדיון - - -

איתן כבל: זה הסיפור.

איתן כבל: זה הכול.

יואב קיש: כבל, לפי דעתי בכלל הסעיף הזה לא בחוק, אז יפה שאתה צועק - - -

איתן כבל: ולמרות זאת, מר קיש, תסלח לי, אתה מוכן, בבקשה?

יואב קיש: כן.

איתן כבל: קודם כל, האוזניים שלך כרויות למה שלחשו לך.

יואב קיש: אני מתנגד לזה שאתה קורא לדברים שלך "מה שלחשו לך".

איתן כבל: מר קיש, בבקשה, בוא נרד שנינו לאותו רום.

יואב קיש: מכיר?

איתן כבל: כן.

איתן כבל: מכיר מצוין.

יואב קיש: אתה תופיע בו פעם - - -

דוד ביטן: מה זה?

דוד ביטן: באיזה נושא?

יואב קיש: תן לי קצת - - -

דוד ביטן: אבל אנחנו חוזרים על הדיון.

דוד ביטן: היא אמרה מה שהיה ברביזיה.

דוד ביטן: זה לא פייר.

איתן כבל: אתה צודק.

דוד ביטן: רבותי, אני נציע לדחות את הרביזיה.

דוד ביטן: מי בעד לדחות את הרביזיה?

דוד ביטן: אורן, מה?

אורן אסף חזן: בעד.

דוד ביטן: לא יודע.

דוד ביטן: סידרת את המעיל.

דוד ביטן: אני יודע מה עשית?

איילת נחמיאס ורבין: הוא רצה שתהיה במתח.

דוד ביטן: מי נגד?

אחמד טיבי: למרות המחאה שלי נגד - - -

איתן כבל: ראית?

איתן כבל: - - - נכנסו שניהם לאותו כוס.

דוד ביטן: אחמד, היה פה איום של כבל.

דוד ביטן: איום.

דוד ביטן: כבל, איימת על אחמד.

אורן אסף חזן: אחמד טיבי מצביע תחת מחאה.

<אתי בן יוסף: 10 בעד, 5 נגד.

<אתי בן יוסף: בעד דחיית הרביזיה – רוב

<אתי בן יוסף: הרביזיה לא נתקבלה.

דוד ביטן: טוב.

דוד ביטן: פתאום הוא שינה את המחאה.

דוד ביטן: איך זה יכול להיות?

אחמד טיבי: למרות, למרות.

דוד ביטן: הנושא הבא: פרק ט', בנקאות.

דוד ביטן: יש רביזיה של חברת הכנסת איילת ורבין.

דוד ביטן: אנחנו החלטנו להעביר לוועדה המיוחדת בראשות אלי כהן וחברת הכנסת איילת ורבין הגישה רביזיה.

דוד ביטן: בבקשה, תסבירי.

דוד ביטן: התשובה שלי היא אותה תשובה שנתתי קודם, כדי שלא נחזור פעמיים.

איילת נחמיאס ורבין: אני מבינה.

איילת נחמיאס ורבין: אני גם אשתדל לא לחזור על דברי בעניין הזה.

איילת נחמיאס ורבין: עדיין אומר, תראו חברים, למרות שהרב גפני, יו"ר ועדת הכספים, ויתר על טיפול בהצעת חוק שהיא באופן מובהק, שאין עליה גם ויכוח ואין עליה עוררין ואין חיבור חשמל – אי אפשר להגיד שהבתים מתחברים לחשמל ולכן אפשר להעביר את זה לוועדה של אלי כהן – כי הנושא הזה הוא נושא שבמובהק - - - אורן, עכשיו אני אומרת אורן.

אורן אסף חזן: איתן כבל מפריע פה.

אורן אסף חזן: מה אני אעשה?

איילת נחמיאס ורבין: איתן כבל אני לא רוצה להגיד.

איילת נחמיאס ורבין: אני רוצה להגיד אורן, טוב?

איילת נחמיאס ורבין: ולהיות בכותרות, אתה אומר, נכון?

איילת נחמיאס ורבין: די, באמת.

איתן כבל: היא רוצה כותרת.

אחמד טיבי: יעל גרמן.

ינון מגל: יש איזה קטע שח"כיות נוזפות באורן.

איילת נחמיאס ורבין: אני לא צריכה עזרה.

אורן אסף חזן: זה כאילו נהיה שיטה.

איילת נחמיאס ורבין: אני לא צריכה עזרה.

איילת נחמיאס ורבין: לא.

אחמד טיבי: הן מנצלות את טוב לבו ורוחב לבו של אורן.

אורן אסף חזן: - - - זכויות הגבר - - -

מכלוף מיקי זוהר: הרב גפני, אל תהנהן כשהיא מדברת.

אורן אסף חזן: התעללות - - -

דוד ביטן: תאמין לי אורן, היה צריך להמציא אותך.

מכלוף מיקי זוהר: הצלצול הוא בשבילה.

איילת נחמיאס ורבין: הנה, אז המציאו אותו - - -

דוד ביטן: מה עשתה המורה שלך בבית הספר?

דוד ביטן: זה מאוד מעניין אותי.

אורן אסף חזן: - - - את ההורים שלי?

איילת נחמיאס ורבין: חס וחלילה.

איילת נחמיאס ורבין: אני לא מכירה אותם.

איילת נחמיאס ורבין: אין לי - - -

דוד ביטן: מה המורה שלך עשתה בבית הספר, אתה יכול להסביר לי?

איילת נחמיאס ורבין: אני פשוט רוצה שלא תפריע לי לסיים את הרביזיה שלי.

דוד ביטן: נראה לי שאורן כל הזמן היה בחוץ בלימודים.

אורן אסף חזן: הייתי בבית חולים, אבל למדתי טוב-טוב.

איילת נחמיאס ורבין: אני אשלח אליך עוד פעם את טיבי, אם אתה רוצה.

אורן אסף חזן: לא.

אורן אסף חזן: אל תשלחי לי - - -

איילת נחמיאס ורבין: שבוע שעבר, רק בגלל שאני שלחתי אותו - - -

דוד ביטן: אורן, אני קורא לך פעם שניה לסדר.

דוד ביטן: אני רוצה להגיד לך שאני לא אעשה לך פיצול ואזרוק אותך מהוועדה.

איילת נחמיאס ורבין: לא יכול להיות שנושא כזה - - -

אורן אסף חזן: - - -

דוד ביטן: די.

דוד ביטן: אלוהים אדירים, לא ראיתי דבר כזה.

דוד ביטן: הושבתי אותך לידי כבר פעם אחת.

איילת נחמיאס ורבין: עכשיו זה אתה.

איילת נחמיאס ורבין: עכשיו אתה - - -

דוד ביטן: לא.

דוד ביטן: הוא מעצבן.

איילת נחמיאס ורבין: תפסיק לתקשר אתו.

איילת נחמיאס ורבין: אני בעד העניין הזה.

איילת נחמיאס ורבין: אני רק חושבת שזה נושא מאוד-מאוד מהותי.

איילת נחמיאס ורבין: אני מתפלאת עליך, הרב גפני, שבכית לנו – כמו שאני אומרת לילדים שלי: מה אתה מיבייב?

איילת נחמיאס ורבין: – למה יבייבת בשבוע שעבר שלוקחים לך את כל ההטבות ומשאירים לך את הגזרות?

אורן אסף חזן: מה זה מיבייב?

אורן אסף חזן: מה זה השיח הזה?

קארין אלהרר: אמר מי שמעלה את השיח.

דוד ביטן: די.

דוד ביטן: מספיק כבר.

דוד ביטן: בחייך.

דוד ביטן: מותר לה לדבר עברית איך שהיא מבינה.

איילת נחמיאס ורבין: אתה יודע מה?

איילת נחמיאס ורבין: העברית שלי היא די טובה.

איילת נחמיאס ורבין: לאורן חזן יש מה ללמוד מהעברית שלי, טוב?

דוד ביטן: נכון.

דוד ביטן: אני מסכים אתך.

איילת נחמיאס ורבין: תודה רבה.

איילת נחמיאס ורבין: אל תעצבן אותי, אורן - - -

אורן אסף חזן: המורה איילת.

איילת נחמיאס ורבין: אורן די.

איילת נחמיאס ורבין: קיבלת מיעל גרמן נזיפה.

איילת נחמיאס ורבין: מספיק.

אורן אסף חזן: תסתכלי - - -

דוד ביטן: אורן, מספיק.

אורן אסף חזן: זה לא יפה.

אורן אסף חזן: מה - - -

איילת נחמיאס ורבין: לא יפה?

איילת נחמיאס ורבין: לא יפה מה שאתה עושה.

אורן אסף חזן: למה את צורחת?

איילת נחמיאס ורבין: ככה.

איילת נחמיאס ורבין: כי אתה מתנהג בצורה מביכה, אורן.

אורן אסף חזן: שמישהו יביא לך כוס מים, שתירגעי, איילת, שלא תקבלי התקף לב.

איילת נחמיאס ורבין: אתה מתנהג בצורה מביכה.

איילת נחמיאס ורבין: תפסיק להביך - - -

אורן אסף חזן: מביך זה השטות הזאת של רביזיה על כל דבר.

אורן אסף חזן: זה מביך.

אורן אסף חזן: תדברו עניינית - - -

איילת נחמיאס ורבין: אני מגישה - - - אני לא מבקשת ממך רשות - - -

אורן אסף חזן: מה זה המשחק הזה?

איילת נחמיאס ורבין: אני לא מבקשת ממך רשות.

איילת נחמיאס ורבין: יש לי חדשות בשבילך - - -

דוד ביטן: אורן, היא בזכות הדיבור שלה.

אורן אסף חזן: יושבות באופוזיציה ולא עושות שום דבר - - -

איילת נחמיאס ורבין: - - - אורן חזן, אתה תלמד אצלי איך - - -

דוד ביטן: אורן, היא בזכות דיבור.

דוד ביטן: תסלח לי.

איילת נחמיאס ורבין: - - - די, מספיק עם - - -

דוד ביטן: אתה לא יכול להפריע.

דוד ביטן: מספיק כבר.

אורן אסף חזן: את אישה חוצפנית.

איילת נחמיאס ורבין: די.

איילת נחמיאס ורבין: תפסיק לגרום מבוכה.

איילת נחמיאס ורבין: תלך החוצה – חוזר, אתם לא יודעים מה קיבלתי?

איילת נחמיאס ורבין: – די כבר, אורן, מספיק עם הסחטנות הזו.

דוד ביטן: אורן, מספיק.

אורן אסף חזן: את, שאמרת לביטן "תצביע לפנסיות של המילואים, אני אצביע לכול".

אורן אסף חזן: את שאמרת - - -

איילת נחמיאס ורבין: - - - לא התכוונתי - - -

אורן אסף חזן: את עוד משקרת?

איילת נחמיאס ורבין: התבדחתי.

אורן אסף חזן: התבדחת?

אורן אסף חזן: על צורכי ציבור אני לא מתבדח.

אורן אסף חזן: אל תצחקי על הציבור.

אורן אסף חזן: אל תצחקי על הציבור.

דוד ביטן: אורן, מספיק.

איילת נחמיאס ורבין: - - - הוא נוהג בסחטנות ואחר כך מפריע לכולם.

איילת נחמיאס ורבין: די כבר.

דוד ביטן: היא בזכות דיבור ואתה מפריע לה.

דוד ביטן: מספיק.

איילת נחמיאס ורבין: די - - -

דוד ביטן: גם את, ורבין, מספיק.

אורן אסף חזן: שמישהו יביא לה כוס מים כדי שהיא לא תקבל התקף לב.

איילת נחמיאס ורבין: אני רוצה - - -

דוד ביטן: את צועקת עליו ואת - - -

איתן כבל: איילת - - -

דוד ביטן: מספיק.

ינון מגל: למה את מיבייבת?

אורן אסף חזן: נכון.

אורן אסף חזן: בלי הפסקה היא מיבייבת.

אורן אסף חזן: 5 חודשים - - -

איילת נחמיאס ורבין: - - - אני לא צריכה להוכיח את עצמי.

איילת נחמיאס ורבין: זה ההבדל.

דוד ביטן: מספיק.

אורן אסף חזן: בפעם האחרונה שבדקתי, אני ואת הולכים במסדרון, אף אחד לא יודע מי את.

אורן אסף חזן: אז גם אני לא צריך יותר - - -

דוד ביטן: אורן, אם אתה תעליב עוד פעם, אני באמת אוציא אותך.

דוד ביטן: מספיק.

דוד ביטן: אני קורא לך לסדר פעם שנייה וחצי.

דוד ביטן: אתה לקראת הסוף.

איילת נחמיאס ורבין: - - - מביאים הצעת חוק חשובה, עניינית, שעוזרת לציבור, חכמה, ואתה מאפשר שייקחו את זה ממל.

איילת נחמיאס ורבין: אני לא מצליחה להבין את זה.

איילת נחמיאס ורבין: אני אומרת לך, אפילו להבדיל מרשות החשמל, זאת הצעת חוק חשובה ומהותית שצריכה להידון בוועדת כספים ואין שום הצדקה, באמת.

איילת נחמיאס ורבין: תשים את רשות החשמל בצד.

איילת נחמיאס ורבין: תעזוב את הרביזיה הקודמת.

איילת נחמיאס ורבין: זאת הצעת חוק שהמקום שלה הוא בוועדת כספים.

איילת נחמיאס ורבין: למה בכלל יש פה דיון?

דוד ביטן: עניתי בפעם שעברה - - -

איילת נחמיאס ורבין: זה לא אותו דבר.

דוד ביטן: אני אוסיף משהו, אל תדאגי.

אורן אסף חזן: אני מבקש זכות דיבור אחרי זה.

דוד ביטן: אתה לא יכול לקבל זכות דיבור.

דוד ביטן: ענינו שאנחנו מחלקים את הדיונים, בגלל שזה חוק ההסדרים, בגלל שהממשלה רוצה שזה יהיה מהר ולא ידונו בחוקים, אנחנו מחלקים את זה לכמה שיותר ועדות על מנת שהדיון יהיה יותר ענייני ויותר טוב.

דוד ביטן: מה גם שבמקרה הזה, גפני הסכים שזה לא יהיה אצלו בסופו של דבר, והוא עמוס מאוד ואני לא רואה מצב שהוא יכול לדון בזה בצורה עניינית.

איילת נחמיאס ורבין: בוא נגדיר את זה כמו שצריך - - -

דוד ביטן: עזבי.

דוד ביטן: מי בעד לדחות את הרביזיה?

מרב מיכאלי: בדרך כלל מתחילים עם "מי בעד לקבל את הרביזיה".

דוד ביטן: לדחות.

דוד ביטן: אנחנו בעד לדחות.

מרב מיכאלי: אבל לא בקואליציה הזאת.

דוד ביטן: אין בעיה.

דוד ביטן: כשתהיי יושב-ראש ועדת הכנסת תנהלי את זה איך שאת מבינה.

דוד ביטן: מי נגד?

קארין אלהרר: נגד.

קארין אלהרר: ובושה לכנסת ישראל.

קארין אלהרר: זה מה שאני - - -

מרב מיכאלי: אבל ממש.

מרב מיכאלי: תודה.

מרב מיכאלי: בעד דחיית הרביזיה – רוב

מרב מיכאלי: הרביזיה לא נתקבלה.

<אתי בן יוסף: 4 נגד.

איתן כבל: 5 נגד.

<אתי בן יוסף: 5.

<אתי בן יוסף: סליחה.

<אתי בן יוסף: המחשב הפריע.

דוד ביטן: היא לא ראתה.

איתן כבל: בסדר, צוחק.

דוד ביטן: טוב.

דוד ביטן: עברנו עכשיו וגמרנו את הצעת חוק התכנית הכלכלית.

דוד ביטן: עברנו להצעת חוק ההתייעלות הכלכלית.

דוד ביטן: מה ממציאים כל מיני חוקים?

דוד ביטן: סעיף 11 בטבלה, מס גרעון.

דוד ביטן: אני מבין, פולקמן, שאתה מסיר?

רועי פולקמן: כן.

רועי פולקמן: אני מקבל את הפיצול המהותי.

דוד ביטן: מסיר ומקבל את הפיצול המהותי.

דוד ביטן: אין צורך לדון ברביזיה.

מרב מיכאלי: מצוין.

דוד ביטן: עכשיו הנושא השני.

דוד ביטן: סעיף 18, צמצום הזכאות לדמי אבטלה.

דוד ביטן: הוחלט על פיצול מהותי לוועדת העבודה.

דוד ביטן: חבר הכנסת פולקמן ביקש רביזיה.

דוד ביטן: תסביר את הרביזיה, בבקשה.

רועי פולקמן: הנושא הזה רלוונטי במיוחד לוועדת הכספים.

רועי פולקמן: אנחנו מדברים על תאונות עבודה?

מרב מיכאלי: לא.

מרב מיכאלי: אנחנו מדברים על צמצום הזכאות לדמי אבטלה, שאנשים פה, אנשי ליכוד, ביקשו להוציא ובצדק, בגלל שזאת הרעת תנאים איומה ונוראה לציבור שגם ככה מאוד קשה לו בחיים היום.

רועי פולקמן: מדובר בצעד משמעותי.

רועי פולקמן: צעד פיסקלי של - - -

דוד ביטן: אני אתן לך להשיב מטעם הקואליציה.

רועי פולקמן: בתוך תקציב יש שורה של צעדים.

רועי פולקמן: יש לזה עלויות משמעותיות בתקציב המדינה ולכן זה חלק.

רועי פולקמן: לא את הכול עושים.

רועי פולקמן: הייתה הנחת עבודה שבמצב המשק היום שבו האבטלה היא כמעט אפסית, אפשר לקצר את תקופת האכשרה.

רועי פולקמן: אני מסכים שיש כאן שאלות - - -

דוד ביטן: מה הרעיון?

דוד ביטן: הרעיון הוא שצעירים יכולים להשיג עבודה יותר מהר?

רועי פולקמן: כן.

רועי פולקמן: יהיה דיון על זה בוועדה ואם נחשוב שצריך לתקן, נתקן.

דוד ביטן: הבנתי.

דוד ביטן: אני מבקש מחברת הכנסת מיכאלי להשיב בשם בקואליציה הפעם.

מרב מיכאלי: אדוני, קטונתי כמובן מלייצג את הקואליציה הזאת, אבל באופן מאוד ענייני: אני מאוד מצטערת להגיד לך, חבר הכנסת פולקמן, השכר הריאלי במדינת ישראל לא עלה כבר 15 שנה, חצי ממדינת ישראל, מהעובדות והעובדים, משתכרים פחות מ-6,000 שקל בחודש.

מרב מיכאלי: צעירות וצעירים שגומרים היום תואר ראשון ושני בחלקים מאוד גדולים ממדינת ישאל לא יכולים למצוא שום עבודה או להיות מקסימום אחמ"ש ב"ארומה" או משהו מסוג זה.

מרב מיכאלי: אין להם משרות איכותיות, אין להם למה לשאוף, אין להם לאן להתקדם.

מרב מיכאלי: דמי האבטלה נועדו בשביל לייצר שוק עבודה גמיש, לאפשר לציבור זמן לחפש עבודה ולמצוא עבודה שבה יש לו או לה סיכוי להתקדם בחיים, סיכוי לשפר את השכר שלה, במציאות שבה השכר גם כך נמוך מדי ולא עולה, במיוחד בהשוואה לכל המחירים שממשיכים לעלות, ודאי כל המחירים שאנחנו דנות ודנים בהם שוב: גם שוק המזון וגם הדיור.

מרב מיכאלי: לזוגות צעירים ולצעירות ולצעירים אתה לוקח עוד יותר אחורנית את הסיכוי שלהם להתחיל את החיים בצורה מתקבלת על הדעת.

מרב מיכאלי: זאת הרעה לא מידתית, לא סבירה, לא הגיונית, כי בצד השני שלה, זה שהאבטלה יורדת אבל כל מה שיש להציע זה עבודות קבלן בשכר מינימום בקושי, זאת לא תשובה לצעירים וצעירות שצריכות להתחיל את החיים שלהן.

מרב מיכאלי: ממש לא מאוזן, לא סביר ובטוח לא צריך להיות בתוך חוק ההסדרים.

רועי פולקמן: חברת הכנסת מיכאלי, הרבה מהדברים שאת אומרת אלה המשימות של חוק התקציב הזה: לטפל בעליית שכר ריאלית - - -

מרב מיכאלי: אבל הוא לא עושה את זה.

מרב מיכאלי: תן לי צעד אחד בחוק הזה שמטפל בשכר הריאלי.

מרב מיכאלי: אחד.

רועי פולקמן: חיבור מפעלים לגז טבעי יעלה פריון, תחבורה ציבורית תעלה פריון - - -

מרב מיכאלי: - - - איזה מין שטויות אלה?

מרב מיכאלי: באמת, רועי, עם כל הכבוד, הגז הולך לא לעבור במליאה עכשיו.

מרב מיכאלי: איזה חיבור?

מרב מיכאלי: איזה חיבור ואיזה נעלים?

מרב מיכאלי: 6 שנים כבר מתעכב החיבור של הגז הטבעי למפעלים.

רועי פולקמן: - - - ולכן יש פה מכלול.

רועי פולקמן: להעלות את השכר הריאלי זה יעד של התקציב הזה.

מרב מיכאלי: - - - אין פה צעד אחד שיעלה את השכר הריאלי.

מרב מיכאלי: אחד.

מרב מיכאלי: אין צעד שמיועד לזה.

רועי פולקמן: כל העלאת הפריון במשק - - -

מרב מיכאלי: - - - יש כמה צעדים.

מרב מיכאלי: איזה העלאת פריון - - -

רועי פולקמן: - - - חוק החדשנות שהעברנו לפני שבועיים - - -

יואב קיש: רועי, למה אתה מתנגד לה?

יואב קיש: היא צודקת.

יואב קיש: אנחנו נבחן את זה בוועדה.

יואב קיש: סיכמנו את זה.

רועי פולקמן: נכון - - -

יואב קיש: אז אל תתנגד לה.

יואב קיש: בשביל מה אתה מתנגד לה?

מרב מיכאלי: אין פה מכלול.

מרב מיכאלי: זאת הבעיה של התקציב הזה, שאין פה מכלול.

רועי פולקמן: אני לא בעד לא לדון בזה.

יואב קיש: אז אל תתווכח.

מרב מיכאלי: - - - אין פה העלאת שכר, אין פה שום דבר מהדברים האלה.

רועי פולקמן: אבל זה חלק מהמכלול של התקציב.

רועי פולקמן: נדון בזה בוועדה.

אורן אסף חזן: כבר אמרתי לך שאנחנו לא לוקחים מחלשים כדי לחזק חלשים אחרים.

רועי פולקמן: בסדר, אז נדון בזה בוועדה.

דוד ביטן: עוד פעם אתה לוקח את זכות הדיבור בלי שנתתי לך?

אורן אסף חזן: הערת ביניים.

דוד ביטן: עוד הערת ביניים אחת ואני אוציא אותך.

דוד ביטן: אתה כבר 2.5, אמרתי לך את זה.

אורן אסף חזן: 2.75.

קארין אלהרר: אדוני היושב-ראש, אפשר לדבר?

דוד ביטן: כן.

יואב קיש: מה כן?

יואב קיש: יש סדר דוברים.

דוד ביטן: רגע.

דוד ביטן: ברביזיה לא צריך לתת לאף אחד לדבר.

אורן אסף חזן: יש את הדוברת של הקואליציה.

דוד ביטן: יש את הדובר ויש את הדוברת של הקואליציה שנתתי לה לדבר, אבל מכיוון שזה נושא חשוב, מי שרוצה לדבר שידבר.

דוד ביטן: בבקשה.

קארין אלהרר: גם אם אנחנו מדברים על מצב שבו יתקיים דיון בוועדה, למה במסגרת חוק ההסדרים?

מרב מיכאלי: נכון.

מרב מיכאלי: בדיוק.

קארין אלהרר: עם כל הכבוד, מדובר פה בפגיעה מאוד מהותית.

קארין אלהרר: למה בהסדרים?

קארין אלהרר: בואו - - -

דוד ביטן: אני רוצה להגיד לך שאת יכולה לטעון את זה לגבי כל סעיף.

דוד ביטן: כל חוק ההסדרים - - -

קארין אלהרר: - - -

רועי פולקמן: - - - זה ברור.

רועי פולקמן: אפשר לדון בזה אבל למה זה בחוק ההסדרים - - -

קארין אלהרר: - - - כל פעם - - -

דוד ביטן: כולם רוצים לדבר.

דוד ביטן: עוד שניים חוץ ממנה.

מרב מיכאלי: אבל דוד, היא באמצע רשות דיבור.

רועי פולקמן: אנחנו נצמצם את זה אם צריך, אבל לא עכשיו.

רועי פולקמן: עכשיו יש דיון כללי על החוק.

קארין אלהרר: אבל אי אפשר שכל פעם שאין לכם תשובה - -

רועי פולקמן: יש לנו תשובה מצוינת.

קארין אלהרר: - - תגידו שזה פיסקלי.

רועי פולקמן: זה 800 שקל.

מרב מיכאלי: גם ברגע שאתה אומר שזה פיסקלי, אז מה יש לדון בוועדה?

מרב מיכאלי: אתם צריכים להוריד את הכסף הזה, אז אתם פשוט צריכים להוריד את הכסף הזה.

מרב מיכאלי: אז מה יש לדון בוועדה?

רועי פולקמן: אז נצמצם - - -

מרב מיכאלי: אם זה הטיעון, שזה בחוק ההסדרים, אז להגיד "אנחנו נדון בוועדה" זה ממש – סליחה, אני אגיד את המילה המפוצצת אחיזת עיניים – אבל זה שקר גס.

רועי פולקמן: למה?

רועי פולקמן: אפשר - - -

דוד ביטן: רגע.

דוד ביטן: נציג האוצר רוצה להתייחס.

דוד ביטן: אולי הוא יפתור לך את הבעיה.

דוד ביטן: מה קרה?

דוד ביטן: אתם בלחץ?

<אסי מסינג: שני דברים.

<אסי מסינג: אחד, לגבי הכללים הפיסקליים והלא פיסקליים, לשאלתה של חברת הכנסת אלהרר, לגבי חוקים שדנו בהם קודם פה הטענה הזאת לא נשמעה, כמו החוקים שדנו במוצר פנסיוני או גז טבעי או רשות חשמל.

קארין אלהרר: אין שום בעיה.

קארין אלהרר: מה אתם מאיימים?

קארין אלהרר: תוציאו את זה.

קארין אלהרר: הכלל, דרך אגב, יגיד לך את זה היועץ המשפטי לכנסת, שלא מביאים בחוק הסדרים את כל הרפורמות.

קארין אלהרר: רוצים להביא רפורמות?

קארין אלהרר: בסדר גמור.

קארין אלהרר: חלק מהן מקובלות ומקדמות את כלל אזרחי המדינה - - -

דוד ביטן: אבל את לא נותנת לו להשיב.

קארין אלהרר: הוא אומר דברים - - -

דוד ביטן: את לא יכולה להיות אחראית על הדברים שלו.

דוד ביטן: תני להשיב.

קארין אלהרר: שלא יכניס לי דברים לפה.

דוד ביטן: אין בעיה.

<אסי מסינג: אני אשתדל להסביר את עצמי יותר טוב.

<אסי מסינג: החוק מורכב כאן משני חוקים - - -

קארין אלהרר: - - -

דוד ביטן: הנה, בבקשה.

קארין אלהרר: החמאתי לו.

דוד ביטן: כן?

דוד ביטן: דווקא את זה לא אמרת למיקרופון.

<אסי מסינג: החוק מורכב משני חוקים.

<אסי מסינג: חוק אחד שמקדם צעדים שקשורים בצמיחה ובהפחתת יוקר מחייה.

<אסי מסינג: אלה צעדים שלא קשורים פיסקלית לתקציב המדינה אלא באים במדיניות כלכלית, כמו שהיועץ המשפטי של הוועדה הסביר בדיון שהתקיים ביום רביעי.

<אסי מסינג: לצד זאת יש שורה של חוקים שבאים לכנס את התקציב למספרים.

<אסי מסינג: לצד התוספות הניכרות שיש בתקציב יש גם מספר מהלכים שצריכים לכנס אותו למסגרות תקציב.

<אסי מסינג: הצעד הזה שהוצע כאן הוא אחד מהצעדים האלה.

<אסי מסינג: לשאלתה של חברת הכנסת מיכאלי, היו בעבר צעדים רבים שוועדת כספים, למרות שהם צעדים פיסקליים, לא אישרה.

<אסי מסינג: ועדת הכספים בעצמה הציעה צעדים אחרים שכינסו את התקציב למסגרות החוקיות שנקבעות בחוק אחר.

<אסי מסינג: זה לשאלתך לגבי הדיון שמתקיים או לא מתקיים בוועדת כספים.

אברהם נגוסה: דווקא במקום הזה אתם מוצאים את הכסף?

אברהם נגוסה: דווקא בזה?

מרב מיכאלי: בדיוק.

דוד ביטן: פולקמן - - -

רועי פולקמן: ועדת העבודה והרווחה.

דוד ביטן: כן, מראש החלטנו על עבודה ורווחה.

אברהם נגוסה: זה פשוט אנטי חברתי, החוק הזה.

אברהם נגוסה: בפעם הקודמת גם אמרנו.

דוד ביטן: הבסיס הוא שצעירים, הסיכויים שלהם למצוא עבודה יותר גדולים משל מבוגרים.

אברהם נגוסה: פגיעה בצעירים דווקא.

דוד ביטן: למבוגר, אם אתה לא נותן לו דמי אבטלה, הסיכויים שלו להשיג עבודה הם יותר נמוכים משל צעירים.

דוד ביטן: זה הנימוק הבסיסי בעניין הזה.

דוד ביטן: עוד מישהו רוצה לדבר?

דוד ביטן: אני ממליץ לקבל את הרביזיה.

דוד ביטן: לקבל את הרביזיה לא על הוועדה.

דוד ביטן: לקבל את זה לגבי הפיצול.

דוד ביטן: היה פיצול.

דוד ביטן: אבל על הוועדה אין ויכוח.

רועי פולקמן: ועדת העבודה והרווחה.

דוד ביטן: אנחנו נבטל את הפיצול בעצם קבלת הרביזיה.

מרב מיכאלי: ועדת העבודה והרווחה תציע צעדים פיסקליים?

דוד ביטן: מי בעד קבלת הרביזיה?

משה גפני: אני מצביע נגד מצפוני.

דוד ביטן: גם אני.

אורן אסף חזן: תחת מחאה.

משה גפני: מה תחת מחאה?

משה גפני: מה מחאה?

משה גפני: סתם, סתם.

דוד ביטן: מי נגד?

דוד ביטן: מי נגד הבקשה?

איתן כבל: גפני, כבר אין לך מקום במצפון.

משה גפני: לא.

משה גפני: יש לי מקום.

משה גפני: ועוד איך יש לי מקום.

איתן כבל: איך יש לך מקום ואתה כל הזמן מעמיס עליו.

משה גפני: אני כל הזמן נזכר במע"מ אפס של יאיר לפיד.

משה גפני: בעד קבלת הרביזיה – רוב

משה גפני: הרביזיה נתקבלה.

דוד ביטן: תודה רבה.

משה גפני: למה הפיצול?

משה גפני: למה?

דוד ביטן: עכשיו אני עובר לסעיף 19.

דוד ביטן: העברת מימוש זכות השיבוב של המוסד לביטוח לאומי.

דוד ביטן: הוחלט להעביר את זה לוועדת העבודה.

דוד ביטן: פולקמן ביקש רביזיה על מנת להעביר את זה לוועדת הכספים.

משה גפני: די כבר.

משה גפני: די.

משה גפני: מה עשיתי לך רע?

משה גפני: מה?

רועי פולקמן: אבל גפני, סיכמנו את זה.

רועי פולקמן: זה מאותה סיבה שזה עלה קודם - - -

משה גפני: יש להם מילה "סיכמנו".

משה גפני: איפה סיכמנו?

משה גפני: איפה זה היה?

דוד ביטן: - - - יעבור לוועדת הכספים - - -

רועי פולקמן: - - - כמה זה?

רועי פולקמן: 200 מיליון שקל - - -

משה גפני: מתי סיכמנו, רועי?

משה גפני: מתי סיכמנו?

רועי פולקמן: חברי הוועדה היקרים, תשמעו, תכף נדבר על קצבאות קשישים.

רועי פולקמן: אי אפשר לחשוב שאנחנו מנהלים דיונים על סייעת שנייה, על קצבאות קשישים ועל הוזלת מחירי מזון ואין בצד השני איזשהם סכומים שמתייעלים בהם.

רועי פולקמן: אין חיה כזאת.

רועי פולקמן: הרי אנחנו לא חיים בעולם דמיוני, כספי.

רועי פולקמן: פה יש סעיף שהוא גם סעיף פיסקלי מהותי של 200 מיליון שקל.

רועי פולקמן: צריך לעשות אותו.

רועי פולקמן: מהותית, ככה בנוי תקציב.

רועי פולקמן: זה תפקיד ועדת הכספים: לנהל את הדיון הזה.

רועי פולקמן: נעשה את זה - - -

משה גפני: הבנו.

משה גפני: תאמין לי, אני מחזיק את עצמי לא לנאום נאום על כל ההתנהלות הזו.

משה גפני: יכול לעשות מאזן - - -

רועי פולקמן: איך נוסיף 200 שקלים לכל קשיש?

רועי פולקמן: מאיזה תקציב?

רועי פולקמן: מהסיוע האמריקאי?

רועי פולקמן: מאיפה נשיג 200 שקלים לכל קשיש תוספת קצבה?

רועי פולקמן: מהסיוע האמריקאי?

רועי פולקמן: מאיפה נביא את זה?

רועי פולקמן: מאיזה תקציב?

רועי פולקמן: הורדנו מע"מ.

רועי פולקמן: הסכמנו על הורדת מחירי האוטובוס, הורדת מחיר החשמל.

רועי פולקמן: מאיפה אנחנו מביאים את כל הדברים האלה?

רועי פולקמן: צריך לייצר, אז יש דיונים.

רועי פולקמן: נעשה את זה בצורה רצינית.

דוד ביטן: מאיפה?

דוד ביטן: מזה שאתם לא מורידים את מחיר הדלק.

דוד ביטן: בכל העולם זה ירד ופה אתם מעלים את המס כל הזמן.

דוד ביטן: לא סתם הורדתם את המע"מ – הרגתם אותנו עם הדלק.

משה גפני: רועי, אני לא רוצה לפתוח – אני יודע מאיפה להביא את הכסף.

דוד ביטן: מצוין.

דוד ביטן: אז בוא.

משה גפני: מישהו קובע פה סדרי עדיפויות מעוותים.

רועי פולקמן: - - - אם נחשוב בוועדה שיש מקור אחר, נביא מקור אחר.

משה גפני: בסדר.

משה גפני: אני ישבתי עם אגף התקציבים בקדנציה הקודמת שלי וקבענו יחד.

משה גפני: פתאום אתם מורידים את המע"מ, לא אומרים לאף אחד שום דבר, מורידים את מס החברות, לא מקיימים דיון על שום דבר.

משה גפני: מאיפה להביא את הכסף?

דוד ביטן: רגע.

דוד ביטן: המע"מ יבוא אליך.

איילת נחמיאס ורבין: גפני, אני מצביעה בעדך עכשיו.

רועי פולקמן: זה יבוא אליך, נדון בזה.

משה גפני: עזוב, בחייך.

דוד ביטן: יבוא אליך.

רועי פולקמן: זה יבוא אליך, נדון בזה.

דוד ביטן: הכי טוב היה לא להוריד את המע"מ אבל לבטל את כל הגזרות של חוק ההסדרים.

רועי פולקמן: אתה רוצה גם צמיחה.

דוד ביטן: מרב, את יכולה לענות בשם הקואליציה פה בסיפור הזה?

מרב מיכאלי: קודם כל, אם הקואליציה חושבת שלא צריך להרע את תנאי האבטלה של צעירות וצעירים אז שפשוט לא תעביר.

מרב מיכאלי: זה הכול.

דוד ביטן: לא.

דוד ביטן: אנחנו בסעיף אחר כבר.

מרב מיכאלי: אני יודעת, אבל אל תבקש ממני לייצג את הקואליציה.

מרב מיכאלי: הקואליציה הזאת, באמת - - -

דוד ביטן: לא.

דוד ביטן: את לא מייצגת, את מייצגת את העמדה, לא את הקואליציה.

דוד ביטן: שימי לב.

מרב מיכאלי: אם גפני, חבר הקואליציה, לא מוכן לייצג את הקואליציה, למה שאני אייצג אותה?

דוד ביטן: אני מציע לקבל את הרביזיה.

דוד ביטן: בסופו של דבר, אנחנו סומכים עליך בעניין הזה יותר מאשר על יושב ראש ועדת העבודה מכיוון שהוא חדש ואתה ותיק.

דוד ביטן: אתה ותיק, אז אני עושה שיבוב ממנו אליך, הבנת?

משה גפני: אני לא מקבל את זה.

משה גפני: אתם יכולים להעביר, זה בסדר גמור.

משה גפני: אני מציע - - -

אלי אלאלוף: אתה יכול להחזיר אלי, אין לי בעיה.

אלי אלאלוף: אני בעד שכל מה שקשור לביטוח הלאומי יועבר לוועדה שלנו.

אלי אלאלוף: למה כל הצרות של הביטוח הלאומי, לכל - - -

דוד ביטן: אתה שומע?

דוד ביטן: בדיוק כמוך הוא מדבר.

דוד ביטן: הבנת?

אלי אלאלוף: - - - אז למה עכשיו אתה עושה סלקציה?

משה גפני: פתאום תראה, תסתכל על המאזן של החוקים.

משה גפני: אני מציע ועדה משותפת לוועדת העבודה והרווחה וועדת הכספים, בראשות עבודה ורווחה.

דוד ביטן: אני מציע שהחברה של כולנו יתאפסו על עצמם.

רועי פולקמן: הכול בסדר.

רועי פולקמן: בואו נסיים.

רועי פולקמן: היו החלטות – בואו נסיים.

דוד ביטן: מי בעד לקבל את הרביזיה?

<ארבל אסטרחן: על נושא 19.

משה גפני: מה זה?

משה גפני: שזה יעבור אלי?

משה גפני: זה לא יידון לפני התקציב.

דוד ביטן: אלי כהן?

מרב מיכאלי: אלי כהן.

דוד ביטן: אני אגיד לך את האמת.

דוד ביטן: יש פה ויכוח בתוך סיעת כולנו.

דוד ביטן: אני לא אחראי על זה.

רועי פולקמן: אין שום ויכוח.

רועי פולקמן: איזה ויכוח יש?

איילת נחמיאס ורבין: הצענו פשוט להעביר את זה לאלי כהן.

דוד ביטן: אוקיי.

דוד ביטן: מי נגד?

דוד ביטן: זהו?

דוד ביטן: בעד קבלת הרביזיה – רוב

דוד ביטן: הרביזיה נתקבלה.

דוד ביטן: סעיף אחרון - - -

משה גפני: מה ההחלטה לגבי - - -

דוד ביטן: הולך לוועדת כספים.

דוד ביטן: זו ההחלטה.

משה גפני: זה הולך לכספים?

משה גפני: זה לא יידון, אני מודיע כאן, זה לא יידון לפני התקציב.

דוד ביטן: טוב מאוד.

דוד ביטן: אני תומך בך.

משה גפני: זה הכול.

משה גפני: לא יידון.

רועי פולקמן: אוקיי, אז נפנה גם את הקשישים כדי שיהיה לך יותר זמן בוועדה.

משה גפני: בסדר.

משה גפני: תעשו מה שאתם רוצים.

אורן אסף חזן: פולקמן, אל תאיים פה על דברים שאתה עכשיו תעשה סלט.

אורן אסף חזן: אתה לא ב"ארומה", אל תקצוץ לנו פה סלט.

דוד ביטן: עוד פעם, אורן?

דוד ביטן: עוד פעם?

אורן אסף חזן: שלא ידבר מה שהוא דיבר עכשיו.

דוד ביטן: אני אוציא אותך בסוף.

רועי פולקמן: אם יש בעיית עומס, אנחנו נפנה - - -

אורן אסף חזן: אל תערבב בשר וחלב.

דוד ביטן: עוד אחד.

דוד ביטן: רבותי, עכשיו יש לנו בסעיף 22 רביזיה של חבר הכנסת גפני.

דוד ביטן: הרביזיה שלך, סעיף אחרון.

מכלוף מיקי זוהר: נעשה ועדה משותפת.

דוד ביטן: תן לו לדבר, לנמק.

דוד ביטן: גפני, אתה רוצה לנמק?

משה גפני: אני מציע שתהיה ועדה משותפת לוועדת הכספים ולוועדת העבודה והרווחה, בראשות כספים.

רועי פולקמן: הצעה בארבע, ארבע.

דוד ביטן: אין לנו בעיה.

דוד ביטן: אבל רבותי, יושב-ראש הוועדה יהיה יושב-ראש ועדת כספים.

דוד ביטן: כדי שלא ניכנס עכשיו לדיונים, הרכב הוועדה יהיה כמו הרכב הוועדה הסיעתית שהיה בחוק רשות השידור, בסדר?

מרב מיכאלי: משותפת זה משתי ועדות.

דוד ביטן: אבל ההרכבים הסיעתיים – מה זה "שתי ועדות"?

דוד ביטן: אז עכשיו מה נעשה, נשב - - -

מכלוף מיקי זוהר: אז תגיד: שני חברי ליכוד - - -

דוד ביטן: אז אני אזמן עוד פעם את הישיבה?

<ארבל אסטרחן: צריך להעביר את ההרכב של ועדת הכספים וועדת העבודה - - -

דוד ביטן: כמה?

דוד ביטן: לפי איזו חלוקה?

רועי פולקמן: ארבע, ארבע.

רועי פולקמן: אתה פשוט קובע ארבע, ארבע, ושמות נסגור.

רועי פולקמן: אין בעיה.

דוד ביטן: אבל אני צריך לגמור את זה.

דוד ביטן: אין לנו עוד מליאה שאני אקריא.

<ארבל אסטרחן: צריך לעשות את זה עכשיו.

דוד ביטן: חמש דקות הפסקה.

דוד ביטן: הצבענו על - - -

רועי פולקמן: ארבל, למה אי אפשר פשוט להגיד ארבע, ארבע ואת השמות?

דוד ביטן: כי הסיעות – מה זה "ארבע, ארבע"?

דוד ביטן: צריך הרכב סיעתי, אחרת אי אפשר - - -

רועי פולקמן: הבנת - - -

דוד ביטן: רבותי, אני רוצה להצביע על קבלת הרביזיה והקמת ועדה משותפת - -

אחמד טיבי: באיזה נושא?

דוד ביטן: - - בראשות יושב-ראש ועדת הכספים.

דוד ביטן: קודם כל נצביע.

דוד ביטן: להרכב הוועדה נעשה 5 דקות הפסקה ונקבע את זה.

אחמד טיבי: תגיד לפרוטוקול באיזה נושא, אדוני.

אחמד טיבי: לפרוטוקול.

דוד ביטן: אמרתי.

דוד ביטן: נושא 22, גמלת הכנסה.

איל ינון: למקבלי קצבת זקנה ולקשישים.

איל ינון: תוספת לגמלת - - -

דוד ביטן: מי בעד לקבל את הרביזיה, קודם כל?

אלי אלאלוף: אבל למה זה צריך להיות ליושב-ראש ועדת כספים?

אלי אלאלוף: למה בראשות?

דוד ביטן: למה?

דוד ביטן: כי זה מה שסוכם.

דוד ביטן: מה אני אגיד לך?

<אתי בן יוסף: בעד – 9.

דוד ביטן: מי נגד?

איתן כבל: הוא הגיע רק עכשיו.

איתן כבל: הוא לא מבין איך זה עובד.

<אתי בן יוסף: אתה בעד או נגד?

דוד ביטן: מה, ספרנו אותך פה בעד ועכשיו אתה נגד?

דוד ביטן: אתה עכשיו מצביע נגד.

דוד ביטן: כולם בעד?

דוד ביטן: בעד קבלת הרביזיה – רוב

דוד ביטן: הרביזיה נתקבלה.

איתן כבל: תפסול אותו, הוא הצביע כפול.

דוד ביטן: אני רוצה להגיד לכם שהלובי של ועדת הכספים הכי חזק כי כולם נמצאים שם.

דוד ביטן: אני חייב להגיד לכם את זה.

דוד ביטן: אני מכריז על 5 דקות הפסקה כדי לקבוע את הרכב הוועדה.

דוד ביטן: טוב, רבותי, סיימנו.

דוד ביטן: אתם אתנו?

דוד ביטן: אני רוצה להצביע וללכת, חברים.

דוד ביטן: בסך הכול יש 12 חברים, 6 מכספים ו-6 מוועדת העבודה: הליכוד 2, אורן חזן ומיקי זוהר; אגודה - -

מכלוף מיקי זוהר: יהדות התורה.

דוד ביטן: - - גפני מיהדות התורה; ש"ס, וקנין; הבית היהודי, ינון מגל; כולנו 2, אלאלוף וטלי פלוסקוב; המחנה הציוני 2, שמולי ומיקי רוזנטל; הרשימה המשותפת, באסל גטאס; יש עתיד, מאיר כהן; מרצ, אילן גילאון.

דוד ביטן: יושב-ראש הוועדה יהיה גפני.

דוד ביטן: בסדר?

איתן כבל: רביזיה.

איתן כבל: אני רוצה את אורן.

דוד ביטן: הוא שם.

דוד ביטן: הוא פה בפנים.

דוד ביטן: מי בעד?

דוד ביטן: ההצעה?

אורן אסף חזן: אני לא רוצה להיות.

דוד ביטן: לא רוצה?

דוד ביטן: העיקר עומד לי על הראש.

אורן אסף חזן: לא.

אורן אסף חזן: יושב-ראש ועדה אני לא רוצה להיות.

דוד ביטן: אלה שעושים הכי הרבה בעיות, אתה נותן להם להיות בוועדה.

דוד ביטן: בעד הרכב הוועדה – פה אחד

<אתי בן יוסף: פה אחד.

מרב מיכאלי: סיימנו?

דוד ביטן: כן.

דוד ביטן: הדיון הסתיים.